projecte-aina/catalan_government_crawling huggingface dataset:
El Departament de Justícia porta a terme el programa Compartim, de gestió del coneixement, que promou l'aprenentatge per l'intercanvi d'experiències i la compartició de bones pràctiques.
Ja hi han participat més de vuit-centes persones, i el coneixement produït i difós inclou més de seixanta documents entre ponències, protocols, manuals, plantilles, documents de treball, procediments, etc.
Beques de col·laboració per estudiants per desenvolupar estudis i treballs relacionats amb els diferents àmbits d'actuació del CEJFE del Departament de Justícia, i per dur a terme tasques d'assistència i suport a les activitats que organitzem.
El CEJFE vol facilitar als estudiants la col·laboració en el desenvolupament d'aquestes funcions per tal que l'experiència que assoleixin enriqueixi la seva formació acadèmica i per permetre el coneixement pràctic de l'organització i de l'activitat de l'Administració pública.
Aquestes beques tenen com a finalitat estimular la recerca, els estudis i els anàlisis en les competències pròpies del Departament de Justícia.
Es poden sol·licitar individualment o formant part d'un equip investigador.
La missió del Centre d'Estudis Jurídics i Formació Especialitzada és promoure l'aprenentatge, la recerca i el coneixement amb el conjunt de professionals de l'àmbit de la justícia, per contribuir al seu creixement i capacitat de resposta davant les necessitats d'una societat en canvi permanent.
Els valors que impulsarà el Centre d'Estudis Jurídics i Formació Especialitzada amb la finalitat de orientar la seva presa de decisions i caracteritzar la seva manera de fer són:
El creixement i la seva connotació evolutiva i "d'augment de mida", fa referència a l'orientació clara al valor que té el desenvolupament holístic de tots els aspectes [coneixements, habilitats, actituds] de la persona, tant aquells que estan més directament relacionats amb les seves funcions o amb el rol que ocupa a l'organització, com aquells, de caràcter personal, que determinen l'assoliment de les pròpies metes i la possibilitat de tenir una vida plena, en la creença de que el creixement professional i personal redunda, de manera determinant i definitiva, en benefici de totes i tots: persones, col·lectius, organitzacions i societat.
La connectivitat és el substrat de la intel·ligència humana, tant de la personal com de la col·lectiva.
Fomentar, facilitar i contribuir de manera activa i dedicada a l'establiment de d'interaccions i relacions d'intercanvi determina, de manera decisiva, la capacitat de la persona, dels equips, de l'organització o de la comunitat per fer front a les dificultats de l'entorn i als reptes de futur que es planteja.
El servei com a valor fa referència a la voluntat explícita de satisfer les necessitats i expectatives d'aquelles persones, col·lectius o entitats, tant de dins com de fora de la nostra organització i que es poden beneficiar dels nostres recursos de coneixement, metodològics o tecnològics per a l'assoliment de les seves fites.
El saber humà, tant pel que fa al coneixement com a la tecnologia en la que sols traduir-se, estan en constant evolució i canvi, l' actualització com a valor fa referència a l'anhel i desig continuat i inesgotable d'ampliar el ventall de coneixements propis, tant professionals com personals i de transportar-ho tot plegat tant al serveis que es presten com als comportaments, a les metodologies i a les maneres de fer en les que es tradueix la activitat del dia a dia.
El progressiu desenvolupament d'una nova generació de programes de gestió del coneixement a les organitzacions permet veure molts dels beneficis que aquests programes hi aporten, tant en els entorns personals i professionals com en l'entorn corporatiu.
Proposem aquest IX seminari especialitzat sobre gestió del coneixement en acció per mostrar com aquestes aportacions ens permeten ser més eficients.
S'hi presentaran quatre experiències que mostren com les persones i organitzacions que fan servir les estratègies basades en el coneixement milloren de manera significativa.
Després dels canvis tecnològics, es produeixen canvis més profunds que no són tan obvis ni tan ràpids: els canvis culturals i organitzatius.
Els processos de resistència generats per aquests canvis solen ser més profunds i fins i tot traumàtics.
Un cas paradigmàtic actual és la participació de les persones i el valor afegit del coneixement acumulat.
Si alguna cosa distingeix el món en l'era d'Internet és que ara tots podem ser creadors.
En la jornada que va tenir lloc el 29 de juny de 2010, es van debatre, entre d'altres, aquestes qüestions: si la tecnologia ja permet la comunicació on time intra i interorganització, com estan evolucionant les organitzacions per aprofitar aquest cabal de coneixements i experiència del seu personal?
Hi ha noves arquitectures de participació social eficients al voltant de les noves agrupacions que possibilita Internet (xarxes, CoP, etc.)?...
El moment històric actual fa més necessària que mai una reacció activa i vigorosa d'imaginació, creativitat i esperit emprenedor de tota la societat i, en el nostre context d'Administració pública, dels diferents professionals que en formen part.
Per buscar i explorar més i millors itineraris d'eficiència en el servei públic als ciutadans, hem preparat aquest seminari de sensibilització.
S'hi presentaran relats i històries de grans emprenedors que han fet bones contribucions, de les quals podem treure profit; a més, hi haurà tallers pràctics per aprendre metodologies que permetin aplicar les idees innovadores dins de l'àmbit de l'Administració pública.
L'actual context macroeconòmic de crisi dibuixa un escenari en què la productivitat esdevindrà una de les palanques que ens ha d'ajudar a sortir de la crisi.
L'increment de la productivitat ha d'ajudar a augmentar també la productivitat personal.
I, especialment, en el nostre context: l'Administració pública on, de vegades, tenim la percepció que treball i eficiència no es corresponen.
Hi ha alguna poció màgica per a incrementar-la?
En aquesta jornada coneixerem, de primera mà, una metodologia força recomanada a professionals que volen incrementar la productivitat: el GTD (mètode de gestió d'accions i projectes, desenvolupat per David Allen, que organitza la feina en un flux de treball de cinc passos per capturar, organitzar i revisar els compromisos, complementat amb un model per planificar projectes i pautes per desenvolupar la visió i les metes a llarg termini).
Cinc experts en productivitat i xarxes socials, ens explicaran les eines que utilitzen per ser més eficients i productius.
Ja fa temps que les organitzacions es van adonar que els seus actius clàssics (físics i financers) no tenien la capacitat de generar avantatges competitius sostenibles en el temps i van anar descobrint que els actius intangibles són els que realment els aporten valor.
Dins d'aquest context, el coneixement ha esdevingut el primer intangible, i ara, amb l'eclosió de les tecnologies socials, encara més si es fonamenta en les persones i les seves interaccions i en una estructura de xarxes d'aprenentatge i coneixement.
Per tal que això sigui possible creiem que calen noves estructures organitzatives (comunitats de pràctica (CoPs), equips d'innovació, de millora, etc.) i noves figures i rols professionals.
Al programa Compartim ja fa sis anys que introduïm la figura de l'e-moderador com un nou agent de coneixement, amb l'important rol d'aprofitar i fer circular (difondre) les idees, experiències i bones pràctiques dels professionals adscrits al programa.
Doncs bé, el XI II Seminari Compartim pretén reflexionar en profunditat sobre aquest nou agent de coneixement i confrontar-lo amb d'altres que també estan apareixent (curadors de continguts, dinamitzadors de xarxes, etc.).
Vídeo explicatiu (disponible en català, castellà i anglès ) del document d'avaluació de la regulació elaborat per l'ACCO: Introducció de competència en el transport col·lectiu de viatgers per carretera mitjançant els serveis a demanda.
Vídeo íntegre de la jornada i càpsules dels ponents: Irene Moreno-Tapia, Julia Suderow, Julieta Acuña, Pedro Hinojo i Susanna Grau.
Vídeo explicatiu de l'Autoritat Catalana de la Competència en relació amb un estudi elaborat sobre la competència en la cadena agroalimentària, atesa la preocupació pels possibles efectes negatius sobre la competència i l'eficiència econòmica a mitjà i llarg termini dels desequilibris en el poder de negociació entre els operadors de les diferents baules de cadena agroalimentària.
Disponible en català, castellà i anglès.
En data 25 d'octubre de 2018 l'Autoritat Catalana de la Competència (ACCO) ha interposat un recurs contenciós administratiu contra el Reglament d'ordenació de l'activitat de transport urbà discrecional de viatgers amb conductor de vehicles de fins a nou places que circula dins l'àmbit de l'Àrea Metropolitana de Barcelona (AMB), aprovat en data 26 de juny de 2018, doncs considera que aquesta disposició conté greus restriccions a la competència.
En concret, com ja es va manifestar en l'informe de regulació (IR 32/2017), elaborat amb caràcter previ a l'aprovació definitiva del Reglament, aquest introdueix una nova regulació que obstaculitza de manera greu el manteniment de la competència efectiva en el mercat dels serveis de VTC dins l'AMB.
Amb aquesta actuació, l'ACCO fa ús de la concreta legitimació per impugnar disposicions generals amb rang inferior a llei que li atorga la normativa de competència.
Cal recordar que aquesta normativa preveu la possibilitat que les autoritats de competència puguin impugnar els actes de les administracions públiques i les disposicions generals amb rang inferior a llei dels quals se'n derivin obstacles al manteniment de la competència efectiva en els mercats (article 13.2 de la Llei 15/2007, de 3 de juliol, de defensa de la competència i article 6.1, lletra j) de la Llei 1/2009, del 12 de febrer, de l'Autoritat Catalana de la Competència).
Disponible en català i en castellà
Els ens, els organismes i les entitats que formen part del sector públic, en ocasions, han de recórrer als serveis que ofereixen les empreses privades, per exemple, en aquells casos en què les administracions públiques opten per la gestió indirecta d'un servei de titularitat pública, quan sigui necessària la construcció d'una infraestructura d'ús públic o quan hagin de proveir-se de béns o serveis per a l'exercici de la seva activitat.
Aquesta demanda del sector públic es canalitza a través de la contractació pública mitjançant processos de licitació que han de permetre el compliment dels principis de llibertat d'accés a les licitacions, publicitat i transparència dels procediments, no discriminació i igualtat de tracte entre els candidats, utilització eficient dels fons públics i salvaguarda de la lliure competència.
Gestionar les beques que convoca i atorga l'Autoritat Catalana de la Competència i fer-ne el seguiment.
Llei 38/2003, de 17 de novembre, general de subvencions, i Llei 1/2009, de 12 de febrer, de l'Autoritat Catalana de la Competència.
Podeu exercir els vostres drets d'accés, rectificació, supressió, oposició al tractament i sol·licitud de limitació:
Si considereu que els vostres drets s'han vulnerat, teniu dret a presentar una reclamació davant l'Autoritat Catalana de Protecció de Dades.
Podeu fer-ho mitjançant un escrit, o des de la seva seu electrònica.
L'aportació dels òrgans de competència en la millora del funcionament de la cadena agroalimentària hauria de consistir, més que en accions específiques de defensa de la competència, és a dir, de persecució de pràctiques restrictives ex-post, en accions de foment i promoció de la competència com les següents: (i) l'avaluació, des de l'òptica de la competència, de les mesures que puguin proposar les administracions públiques catalanes pel que fa a la millora de les pràctiques comercials en la cadena agroalimentària així com (ii) posar en alerta les organitzacions i associacions sectorials sobre les conductes que a priori podrien ser considerades com a anticompetitives en el sector agroalimentari tenint en compte la seva estructura i funcionament així com d'aquelles que també a priori podrien quedar exemptes de prohibició per les normes de competència.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) declara acreditada la realització per part del Consell dels Col·legis d'Advocats de Catalunya i els col·legis d'advocats de Barcelona, Lleida, Terrassa i Figueres d'una conducta prohibida per l'article 1.1 de la Llei de defensa de la competència, consistent en una decisió col·lectiva que es concreta en l'aprovació de la disposició relativa al pacte d'honoraris en funció del resultat, segons la qual, es permet acordar-lo sempre que el client assumeixi totes les despeses de l'afer, limitació que homogeneïtza les condicions comercials dels advocats en relació amb les despeses de l'afer i restringeix la competència entre els advocats.
Així mateix, l'òrgan de resolució de l'ACCO declara que els col·legis d'advocats de Barcelona i de Lleida han infringit l'article 1.1 de la Llei de defensa de la competència per haver adoptat una decisió col·lectiva, mitjançant l'aprovació d'una disposició normativa, que prohibeix la publicitat comparativa entre professionals de l'advocacia.
Estat: Resolució anul·lada totalment
Revisió: Contra la resolució s'han interposat els recursos contenciosos administratius davant el Tribunal Superior de Justícia de Catalunya indicats tot seguit, resolts per sentència ferma estimatòria.
El Tribunal Català de Defensa de l'Autoritat Catalana de la Competència (TCDC de l'ACCO) acorda l'arxivament de la denúncia contra la Universitat Politècnica de Catalunya, relativa a la prestació de serveis esportius a usuaris que no pertanyen a la seva comunitat universitària i per un preu inferior al preu de mercat.
L'òrgan resolutori de l'ACCO declara que la conducta descrita no constitueix una infracció de l'article 3 de la Llei 15/2007, de 3 de juliol, de defensa de la competència (LDC), perquè ateses les característiques de la conducta, fonamentalment les quantitatives, es considera que no afecta l'interès públic, element constitutiu de l'il·lícit de competència deslleial tipificat a la LDC.
Resolució confirmada íntegrament per la sentència de 28 de febrer de 2017 de la Sala contenciosa administrativa del Tribunal Superior de Justícia de Catalunya, que desestima el recurs número 225/2014, interposat per l'Associació de Clubs de Fitness.
L'Autoritat Catalana de la Competència acorda l'arxivament de l'assumpte per la inexistència d'indicis d'infracció de la Llei 15/2007, de 3 de juliol, de defensa de la competència, per considerar que les actuacions del Departament d'Ensenyament relatives a la plataforma denominada ATRIA de distribució de continguts digitals educatius dels alumnes d'educació bàsica (projecte EduCAT1x1) no van tenir capacitat per limitar la competència en el mercat dels llibres de text no universitari a Catalunya.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) acorda donar per finaltizada la vigilància del compliment de la resolució del TCDC de l'ACCO de 7 de juny de 2011, expedient 20/2010 BCN & Balear Alternativa Group - AENA, que va imposar a AENA l'obligació d'autoritzar APARCAIVOLA (APARCA & GO SL) a utilitzar per a l'encotxament i desencotxament dels seus clients els mateixos carrils d'accés i punts de parada a les terminals T1 i T2 de l'aeroport de Barcelona que l'empresa concessionària de la gestió de l'aparcament de vehicles de l'aeroport -EMPARK-.
L'Autoritat Catalana de la Competència (ACCO) declara que l'INSTITUT MUNICIPAL DE PARCS I JARDINS DE BARCELONA (IMPJB) ha comès una infracció per abús de posició de domini (d'acord amb el que estableix l'article 2 de la Llei de defensa de la competència) en relació amb el proveïment de productes a les guinguetes de les platges de Barcelona.
La conducta infractora ha consistit a licitar l'exclusiva de subministrament de determinades marques de productes i, en l'àmbit dels gelats, també de la distribució i la seva posterior imposició a les guinguetes adjudicatàries de les llicències d'ocupació a les platges de Barcelona.
Resolució confirmada íntegrament per les sentències del Tribunal Superior de Justícia de Catalunya, Sala contenciosa administrativa, següents:
L'òrgan de resolució de l'Autoritat Catalana de la Competència (ACCO) ha acordat declarar que no s'ha acreditat que les empreses denunciades hagin realitzat una conducta infractora de competència deslleial (com detalla l'article 3 de la Llei de defensa de la competència), relacionada amb l'aplicació de l'Impost sobre el valor afegit (IVA) en la prestació a les escoles públiques de serveis de monitoratge i menjador.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) ha resolt desestimar el recurs interposat per AGM Abogados, SL contra la denegació per part de la Direcció General de l'ACCO de la sol·licitud presentada conforme l'article 46 de la Llei de defensa de la competència de suspensió de la tramitació del procediment sancionador número 75/2015 - Contractació pública serveis jurídics ACC, per prejudicialitat d'un procediment penal.
Resolució ferma per la terminació sobrevinguda per pèrdua d'objecte del recurs contenciós administratiu núm. 223/2017, interposat per AGM Abogados, Sede Central SL, davant la Sala contenciosa administrativa del Tribunal Superior de Justícia de Catalunya.
L'Autoritat Catalana de la Competència (ACCO) ha acordat denegar la mesura cautelar sol·licitada en el marc del procediment sancionador número 81/2016 incoat per la presumpta realització de conductes infractores per diverses entitats associatives d'autoescoles de Tarragona, Girona, Lleida i Barcelona.
La mesura cautelar denegada consistia a acordar la suspensió de l'aplicació de l'acord adoptat el 5 d'abril de 2016 per l'Associació Provincial d'Autoescoles de Tarragona, que establia un límit d'alumnes per professor en tot el cicle d'exàmens per a presentar-se a l'examen pràctic de conduir.
L'Autoritat Catalana de la Competència (ACCO) ha adoptat la resolució del procediment sancionador número 64/2015 - Serveis Funeraris del Penedès, per la qual declara que l'empresa funerària Serveis Funeraris del Penedès SL, el Consorci Sanitari de l'Alt Penedès (entitat que gestiona l'Hospital Comarcal de l'Alt Penedès) i el Consorci Sociosanitari de Vilafranca del Penedès (entitat que gestiona el Centre Sociosanitari Ricard Fortuny) han infringit l'article 1.1 de la Llei de defensa de la competència per la realització d'una pràctica restrictiva de la competència en el sector funerari, consistent a obstaculitzar la competència en l'activitat del transport de difunts esdevinguts als centres sanitaris respectius fins al municipi d'inhumació.
(Versió conjunta en català i en castellà)
Estat: Resolució anul·lada parcialment
Revisió: La sentència de 27 de desembre de 2019 de la Sala contenciosa administrativa del Tribunal Superior de Justícia de Catalunya (TSJC) del recurs núm. 334/2017, interposat per Serveis Funeraris del Penedès, SL, ha estimat parcialment el recurs respecte l'import de la sanció imposada a la resolució.
L'Autoritat Catalana de la Competència (ACCO) ha adoptat la resolució del procediment núm. MC 8/2017 - Aparcaments a Sant Joan Despí, per la qual acorda denegar la mesura cautelar sol·licitada per l'empresa EASYPARK ESPAÑA SLU en el marc del procediment sancionador número 79/2016 - Aparcaments a Sant Joan Despí, consistent a requerir l'empresa municipal Aparcamientos Despí SA que permeti utilitzar la seva aplicació per al pagament dels serveis d'estacionament regulat al municipi de Sant Joan Despí.
(Versió conjunta en català i en castellà)
L'Autoritat Catalana de la Competència (en endavant, ACCO) ha acordat, de conformitat amb l'article 52 de la Llei de defensa de la competència, la terminació convencional del procediment sancionador número 54/2013, incoat contra el Col·legi Oficial d'Odontòlegs i Estomatòlegs de Catalunya (en endavant, COEC) per les actuacions relacionades amb els honoraris i l'exercici professional dels col·legiats, l'elecció del protètic dental pels pacients i la realització de campanyes publicitàries que alteraven les condicions de competència en la prestació de serveis d'odontologia.
L'òrgan de resolució de l'ACCO declara vinculants els compromisos proposats pel COEC per considerar que resolen els efectes sobre la competència de les conductes objecte del procediment i es garanteix suficientment l'interès públic.
(versió conjunta en català i en castellà)
L'Autoritat Catalana de la Competència (ACCO) ha adoptat la resolució del procediment sancionador número 78/2016 - Taxímetres, per la qual declara que l'empresa Interfacom SAU ha realitzat una conducta infractora d'abús de posició de domini prohibida per l'article 2.2.c) de Llei 15/2007, de 3 de juliol, de defensa de la competència, consistent a la negativa injustificada de subministrar a un taller de reparació i manteniment de taxímetres el programari (patrons tarifaris) necessari per a l'actualització de les tarifes dels serveis de taxi i les peces de recanvi corresponents als taxímetres fabricats per aquesta empresa.
Així mateix, Interfacom SAU ha infringit l'article 1.1.a) de la Llei 15/2007 per haver fixat els preus de venda al públic a dues empreses distribuïdores dels seus productes.
Estat: Pendent de decisió judicial.
Revisió: Interposició per Interfacom, SAU, del recurs núm. 43/2018 davant la Sala contenciosa administrativa del Tribunal Superior de Justícia de Catalunya.
L'Autoritat Catalana de la Competència (ACCO) ha adoptat la resolució d'arxivament de l'expedient número 55/2013 - Serveis de neteja, per considerar que no existeixen indicis d'infracció de la Llei 15/2007, de 3 de juliol, de defensa de la competència.
Els fets denunciats per diverses entitats associatives d'empreses de serveis de neteja fan referència a la constitució per les entitats denunciades d'agrupacions d'interès econòmic (AIE) i societats cooperatives amb la finalitat que els seus clients es poguessin beneficiar de l'exempció del pagament de l'impost sobre el valor afegit (IVA) i d'aquesta manera, obtindrien un avantatge competitiu respecte la resta d'empreses del sector de la neteja.
L'Autoritat Catalana de la Competència (ACCO) ha adoptat la resolució d'arxivament de l'expedient número 70/2015 Mòdul repetidor tarifes taxis Barcelona, per considerar que no existeixen indicis d'infracció de la Llei 15/2007, de 3 de juliol, de defensa de la competència.
Els fets denunciats per l'Institut Metropolità del Taxi de l'Àrea Metropolitana de Barcelona consistien a l'oferiment per una empresa fabricant de taxímetres de mòduls lluminosos externs repetidors de tarifes dels taxis sense informar de la necessària reprogramació del sistema per a la incorporació de noves tarifes.
L'Autoritat Catalana de la Competència (ACCO) ha adoptat la resolució d'arxivament de l'expedient número 67/2015, Certificat d'idoneïtat ITE, per inexistència d'indicis d'infracció de l'article 1.1 de la Llei de defensa de la competència.
La resolució analitza dos convenis formalitzats l'any 2011 entre el Departament de Territori i Sostenibilitat de la Generalitat de Catalunya per una banda i per l'altre, els Col·legis d'Aparelladors, Arquitectes Tècnics i Enginyers d'Edificació de Barcelona, Girona, Lleida, Tarragona, Terres de l'Ebre i el Col·legi d'Arquitectes de Catalunya, els quals tenien per objecte la delegació de funcions de control tècnic dels informes d'inspecció tècnica dels edificis d'habitatges.
L'Autoritat Catalana de la Competència (ACCO) ha adoptat la resolució del recurs interposat pel Col·legi Oficial de Metges de Barcelona (COMB) contra l'acord de la Direcció General de l'ACCO de denegació de l'inici d'actuacions tendents a la terminació convencional del procediment sancionador núm. 85/2016, incoat contra el COMB per la presumpta realització de conductes prohibides per l'article 1.1 la Llei de defensa de la competència (LDC).
El Tribunal Català de Defensa de la Competència de l'ACCO acorda desestimar el recurs interposat pel COMB per no reunir els requisits exigits per l'article 47.1 de la LDC perquè l'acord objecte del recurs no pot causar-li indefensió o perjudici irreparable als drets i interessos legítims.